Azam Khan (squashspiller)

Azam Khan (født 20. april 1926 i  Nawa Killi i Peshawar i Den nordvestlige grenseprovinsen i Pakistan; død 28. mars 2020 i London) var en pakistansk squashspiller.

Karriere 
Azam Khan var ved siden av sin storebror Hashim, fetteren Roshan og nevøen Mo den dominerende squashspilleren i verden i 1950- og første del av 1960-årene. I 1954, 1955 og 1958 spilte han i sluttspillene i British Open mot Hashim, som han tapte for hver gang. I årene fra 1959 til 1962 seiret han imidlertid fire år på rad. Tre ganger vant han mot Mo, en gang mot Roshan. I US Open kom han til finalen fem ganger, men vant bare en av dem, i 1962. Etter et akillessenebrudd og hans 14-årige sønns død samme året avsluttet han idrettskarrieren. 

Etter sportskarrieren flyttet han til England, og der drev han et squashanlegg i London. Hans barnebarn Carla Khan ble aktiv spiller av squash.

Han døde 28. mars 2020 av COVID-19 på Ealing Hospital i London, i en alder av 95 år.

Referanser

Eksterne lenker 

 Azam Khan, The Greatest?
 Pakistan Squash - The Khan Supremacy
 „Khan Dynasty“

Pakistanske sportsutøvere
Squashspillere
Personer fra Peshawar
Dødsfall relatert til covid-19 i Storbritannia